Orientering fra arbejdsgruppen til renovering af gænger m.v.
Sammensætning
Bestyrelsen for Grundejerforeningen Boelsvang har nedsat en arbejdsgruppe til at forestå og gennemføre følgende arbejder på foreningens område:

· Renovering af gænger, herunder også støttemure ved og omkring garager,
· renovering af parkeringspladser mellem garager og 
· udskiftning af asfaltbelægning på vejen og parkeringspladsen.

Gruppen består af følgende:

· Erik Hellbrandt, nr. 22
· Jens Buus-Jensen, nr. 32
· Claus Frederiksen, nr. 8
· Kim Lund Johansen, nr. 6 (på ad-hoc basis).


Renovering af gængerne
I februar havde vi i gruppen lagt en plan for, hvorledes udskiftning af fliserne i gængerne skulle gennemføres, og det blev der redegjort for på årets generalforsamling. I tidsplanen var der ligeledes planlagt en ekstraordinær generalforsamling i maj måned.

Desværre har det vist sig mere end svært at finde de kvalificerede rådgivere som vi skal bruge til at gennemføre projektet, og vi har fået det råd at udskyde gennemførelse til foråret 2016.
Begrundelsen herfor er, at på det tidspunkt vi havde sat os for at udbyde arbejdet, ville entreprenørernes ordrebøger være fyldt op og dermed ville vi med stor sansynlighed få opskruede priser.
Arbejdsgruppen har derfor valgt at udskyde udbud af renoveringsopgaven til efteråret.  Når vi har et færdigt projekt at fremlægge vil der blive indkaldt til en ekstraordinær generalforsamling.

Orientering om projektet.
Når der er noget væsentligt nyt i projektet, vil arbejdsgruppen orientere om det på mail samt på hjemmesiden boelsvang.dk.
Eventuelle spørgsmål til projektet kan stilles til enten Erik eller Jens.

